Olgu tibidega, kuidas on, ent kui meesterahvas pole auto... jääme sündsuse piiridesse... autofriik? Kui ta eesmärk pole mitte kiiskava ja keskmise eestlase elupalka maksva sõiduvahendiga vastassoole muljet avaldada vaid lihtsalt kulgeda punktist A punkti B lubatud kiirusega pluss politsei poolt aktsepteeritav hälve? Või kui ta ei nõua mobiiltelefonilt munade praadimist ja kuufaaside arvutamist vaid kõigest helistamist ja pääsu  internetti? Siis pole tal niinimetatud meesteajakirjadega midagi peale hakata - tuld klantspaber ei võta, et kaminat kütta.